



ประกาศองค์การบริหารส่วนตำบลไสหมาก
เรื่อง   สอบราคาจ้างโครงการปรับปรุงถนนสายบ้านนางเกสร - บ้านนางอารมณ์ - บ้านตากแดด        หมู่ที่ 11 ตำบลไสหมาก อำเภอเชียรใหญ่ จังหวัดนครศรีธรรมราช
 --------------------------------------------------
 	ด้วยองค์การบริหารส่วนตำบลไสหมาก มีความประสงค์จะสอบราคาจ้างโครงการปรับปรุงถนน
สายบ้านนางเกสร - บ้านนางอารมณ์ - บ้านตากแดด  หมู่ที่ 11 ตำบลไสหมาก อำเภอเชียรใหญ่ จังหวัดนครศรีธรรมราช ปรับปรุงถนนใหม่โดยใช้หินคลุกถมปรับผิวจราจรขนาดกว้าง 3.00 เมตร ยาว 2,000 เมตร หรือมีพื้นที่ดำเนินการจำนวนไม่น้อยกว่า 6,000 ตารางเมตร ปริมาตรหินคลุกถมจำนวนไม่น้อยกว่า 290 ลบ.ม. พร้อมเกรดเกลี่ยเรียบบดอัดตลอดสาย ติดตั้งป้ายประชาสัมพันธ์โครงการ จำนวน 1 ป้าย 
ราคากลาง เป็นเงิน 182,000.- บาท (หนึ่งแสนแปดหมื่นสองพันบาทถ้วน) 
งบประมาณ เป็นเงิน 188,400.- บาท (หนึ่งแสนแปดหมื่นแปดพันสี่ร้อยบาทถ้วน) 

ผู้มีสิทธิเสนอราคาต้องมีคุณสมบัติ ดังต่อไปนี้
1.  เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว
		2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือของหน่วยการบริหารราชการส่วนท้องถิ่น และได้แจ้งเวียนชื่อแล้ว
                	3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                 	4.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคา ให้แก่ องค์การบริหาร-ส่วนตำบลไสหมาก ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
5.  มีผลงานประเภทเดียวกัน ในวงเงินไม่น้อยกว่า 91,000.- บาท
6. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้าง
ด้วยระบบอิเล็กทรอนิกส์ (e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

		กำหนดดูสถานที่ก่อสร้างและรับฟังรายละเอียดเพิ่มเติม ในวันที่ 1 พฤษภาคม 2558                      ณ องค์การบริหารส่วนตำบลไสหมาก อำเภอเชียรใหญ่ จังหวัดนครศรีธรรมราช    
เวลา  09.00  น. -  12.00  น.    	ดูสถานที่ก่อสร้าง
 	เวลา  13.00  น.  เป็นต้นไป    		กำหนดรับฟังคำชี้แจงรายละเอียดเพิ่มเติม  
ผู้ไม่มาดูสถานที่และรับฟังคำชี้แจงให้ถือว่าได้ทราบสถานที่ตลอดจนปัญหาอุปสรรค

กำหนดยื่นซองสอบราคาวันที่  20 เมษายน 2558 ถึงวันที่ 6 พฤษภาคม 2558   
เวลา 08.30 น. - 16.30 น. (ในวันและเวลาราชการ) โดยกำหนดสถานที่ยื่นซอง ดังนี้

										/ วันที่ 20...
						- 2 -

		วันที่ 20 เมษายน 2558 ถึงวันที่ 1 พฤษภาคม 2558 เวลา 08.30 น. - 16.30 น.             กำหนดยื่นซอง ณ ส่วนการคลัง องค์การบริหารส่วนตำบลไสหมาก (ในวันและเวลาราชการ)
                     วันที่ 6 พฤษภาคม 2558 เวลา 16.00 น. – 16.30 น. กำหนดยื่นซอง ณ ศูนย์รวมข้อมูลข่าวสารการซื้อหรือจ้างขององค์การบริหารส่วนตำบลระดับอำเภอ อำเภอเชียรใหญ่ จังหวัดนครศรีธรรมราช 
  		กำหนดเปิดซองสอบราคา วันที่ 7 พฤษภาคม 2558 ระหว่างเวลา 16.00 น. – 16.30 น.  ณ ศูนย์รวมข้อมูลข่าวสารการซื้อหรือจ้างขององค์การบริหารส่วนตำบลระดับอำเภอ อำเภอเชียรใหญ่ จังหวัด-นครศรีธรรมราช
     
		ผู้สนใจติดต่อขอซื้อเอกสารสอบราคาใน ราคาชุดละ 500.- บาท (ห้าร้อยบาทถ้วน) ได้ที่ส่วนการคลัง องค์การบริหารส่วนตำบลไสหมาก อำเภอเชียรใหญ่ จังหวัดนครศรีธรรมราช ระหว่าง                                       วันที่ 20 เมษายน 2558 ถึงวันที่ 1 พฤษภาคม 2558 (ในวันและเวลาราชการ) ดูรายละเอียดได้ที่ www.saimak.go.th หรือสอบถามทางโทรศัพท์หมายเลข 075 - 386218   

				ประกาศ ณ วันที่ 20 เดือน เมษายน พ.ศ. 2558



 					       (นายอนันต์   ถนอมสิน)

